
Grozījumi Nekustamā īpašuma darījumu starpnieku darbības likumā
Izdarīt Nekustamā īpašuma darījumu starpnieku darbības likumā (Latvijas Vēstnesis, 2020. 119C. nr.) šādus grozījumus:
1. 5.pantā:
papildināt pirmo daļu ar 4.punktu šādā redakcijā:
"4) ir reģistrējusi savu saimniecisko darbību Valsts ieņēmumu dienestā kā nodokļu maksātājs.";
papildināt otro daļu ar 5.punktu šādā redakcijā:
"5) kura ir reģistrēta Latvijas Republikas komercreģistrā.".
2. Papildināt 6.pantu ar ceturto daļu šādā redakcijā:
"(4) Ja nekustamā īpašuma darījumu starpnieks ir izslēgts no reģistra, neizpildot šā likuma 12.panta pirmās daļas prasības vai  pamatojoties uz 16.panta otrās daļas 5.punktu, starpnieks atkārtoti var tikt iekļauts reģistrā  ne ātrāk kā vienu gadu no izslēgšanas brīža, kad lēmums kļuvis neapstrīdams.".
3. Izteikt 12.panta pirmo daļu šādā redakcijā:
"(1)Nekustamā īpašuma darījumu starpnieks katru gadu līdz attiecīgajam datumam, kurā veikta sākotnējā reģistrācija, ar iesniegšanas termiņu viens mēnesis, sniedz Ekonomikas ministrijai informāciju par iepriekšējā  gadā  apmeklētajiem kvalifikācijas celšanas pasākumiem.".
 
izslēgt otro daļu
4. Papildināt 14.pantu ar ceturto daļu šādā redakcijā:
"(4) Valsts ieņēmumu dienestam ir šādi uzdevumi:
1) uzraudzīt, vai starpnieks ievēro šā likuma 4.panta  prasības;
2) noteikt soda naudas apmērus atbilstoši šā likuma 18.pantam;
3) sniegt pēc Ekonomikas ministrijas pieprasījuma nepieciešamo informāciju, kas ir Valsts ieņēmuma dienesta rīcībā un saistīta ar nekustamā īpašuma darījumu starpnieku saimniecisko darbību.”.

 
5. 16.pantā:
papildināt pirmo daļu ar 4.punktu šādā redakcijā:
"4) nekustamā īpašuma darījumu starpnieks neievēro šā likuma 13. pantā noteiktās minimālās kvalifikācijas celšanas prasības.";
izslēgt otrās daļas 6.punktu
6. Papildināt likumu ar 18.pantu šādā redakcijā:
“18. pants. Starpniecības pakalpojumu sniegšana bez iekļaušanas reģistrā
(1)  Soda apmērs fiziskai personai par starpniecības pakalpojumu sniegšanu bez iekļaušanas reģistrā ir 400 naudas soda vienības.
(2) Soda apmērs juridiskai personai par starpniecības pakalpojumu sniegšanu bez iekļaušanas reģistrā :
1) 400 naudas soda vienības;
2) 10 % no iepriekšējā pārskata gada neto apgrozījuma vai apgrozījuma (ieņēmumiem) no saimnieciskajiem darījumiem iepriekšējā pārskata gadā, ja neto apgrozījuma 10%  summa pārsniedz  400 naudas soda vienības.
(3) Valsts ieņēmumu dienests veic pārkāpuma izvērtēšanu un piemēro soda naudas apmēru.".
Pārejas noteikumi
· Šā likuma 12. panta  pirmā daļa stājas spēkā 2023. gada 1.jūlijā. 

